بهرپرسانی خۆجێی له جهبهل تاریق به ئاژانسی ڕۆیتهرزیان ڕاگهیاندووه که حوکمی ڕاگرتنی کهشتی ئێرانی گریس – 1 شهممهی داهاتوو به کۆتایی دهگات.
ڕۆیتهرز پێشتر ڕایگهیاندبوو که ئهم ماوهیه ئهمڕۆ سێ شهممه کۆتایی دێت بهڵام ئێستا له جهبهل تاریق ڕاگهێندراوه که شهممهی داهاتوو ئهو بڕیاره به کۆتایی دهگات و هێشتا دیار نییه که بهرپرسانی بهریتانیا بڕیاری درێژکردنهوهی دهدهن یان له گهڵ ئێران دهگهنه ڕێکهوتن.
ئهمهش هاوکاته له گهڵ لێدوانی بهرپرسێکی ئێرانی که ئهگهری ئازادکردنی کهشتییهکهی ئهم وڵاتهی له لایه بهریتانیاوه خستووهتهڕوو.
جهلیل ئیسلامی جێگری دهریایی ڕێکخراوی بهندهرهکانی ئێران سهبارهت بهم پرسه ڕایگهیاندووه که بهریتانیا به هۆی دوژمنایهتییهوه له گهڵ ئێران دهستی به سهر ئهم نهوتههڵگرهدا گرتووه و بهڵگهی پێویست بۆ چارهسهرکردنی کێشهکه له نێوان تاران و لهندهن ئاڵوگۆڕ کراوه.
ناوبراو جهختیکردهوه که له داهاتوویهکی نزیکدا کێشهی نهوتههڵگره ئێرانییهکه چارهسهر دهبێت و به ئاڵای ئێرانهوه درێژه به چالاکییهکانی دهدات.ڕهنگه ههر دوو حکومهتی ئێران و بهریتانیا بهو ئهنجامه گهیشتبن که کهشتییه ڕاگیراوهکان له پرۆسهیهکی بهرامبهردا ئازاد بکهن